**Točka \_\_\_.**

**Prijedlog**

**Programa javnih potreba u sportu za 2024. godinu**



**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA:

URBROJ:

Dražice,

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i usvajanje **prijedlog Programa javnih potreba u sportu za 2024.** **godinu.**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Program javnih potreba u sportu za 2024. godinu

PRAVNA OSNOVA:

Zakon o proračunu („Narodne novine“ broj 144/21)

Pravilnik o proračunskim klasifikacijama („Narodne novine“ broj 26/10, 120/13, 1/20)

Zakon o sportu ("Narodne novine" broj 141/22)

PREDLAGATELJ: Općinski načelnik

IZVJESTITELJ: Pročelnica Jedinstvenog upravnog odjela

OBRAZLOŽENJE:

Sukladno članku 4. Zakona o proračunu program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Sukladno članku 7. Zakona o proračunu, prihodi i primici koriste se za financiranje aktivnosti i projekata odnosno programa u visini utvrđenoj proračunom odnosno financijskim planom osim namjenskih prihoda i primitaka iz članka 52. Zakona o proračunu i vlastitih prihoda iz članka 54. Zakona o proračunu, koji se mogu koristiti do visine uplaćenih odnosno prenesenih sredstava.

Sukladno članku 6. Pravilnika o proračunskim klasifikacijama razdjel utvrđuje programe i zajedničke aktivnosti i projekte za proračunske korisnike iz svoje nadležnosti, grupira ih u programe, a zatim programe, aktivnosti i projekte prijavljuje Ministarstvu financija odnosno upravnom tijelu za financije jedinice lokalne i područne (regionalne) samouprave te o utvrđenoj programskoj klasifikaciji obavještava proračunske korisnike iz svoje nadležnosti.

Člankom 75. Zakona o sportu (Narodne novine broj 141/22) u stavku 1. utvrđeno je da odluku o korištenju sredstava za financiranje javnih potreba u sportu na razini lokalne odnosno područne (regionalne) samouprave donosi predstavničko tijelo jedinice lokalne i područne (regionalne) samouprave.

Stavkom 2. utvrđeno je da Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su: poticanje razvoja i promocija sporta, provođenje sportskih aktivnosti djece, mladeži i studenata djelovanje sportskih udruga, sportskih zajednica i sportskih saveza, sportska priprema, domaća i međunarodna natjecanja te opća i posebna zdravstvena zaštita sportaša, školovanje i osposobljavanje stručnog kadra u sportu, zapošljavanje osoba za obavljanje stručnih poslova u sportu, sportska stipendija, sportsko rekreativne aktivnosti građana, sportske aktivnosti djece s teškoćama u razvoju te parasportaša i gluhih sportaša, planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Stavkom 5. Zakona utvrđeno je da ako na području jedinice lokalne i područne (regionalne) samouprave nije osnovana sportska zajednica ili školski te akademski sportski savez, o provođenju programa javnih potreba iz ovoga članka odlučuje jedinica lokalne i područne (regionalne) samouprave, sukladno ovom Zakonu i općim aktima jedinica lokalne i područne (regionalne) samouprave, slijedom čega se predlaže Program javnih potreba u sportu.

Na temelju članka 75. stavka 5. Zakona o sportu („Narodne novine“ broj 141/22), članka 19. stavka 1., podstavka 8. Zakona o lokalnoj i područnoj (regionalnoj) samoupravi („Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak pročišćenog teksta, 123/17, 98/19, 144/20) i članka 33. stavak 1. točka 23. Statuta Općine Jelenje („Službene novine Općine Jelenje“ broj 59/23), Općinsko vijeće Općine Jelenje na 17. sjednici održanoj dana 21. prosinca 2023. donosi

**ODLUKU**

**o usvajanju Programa javnih potreba u sportu Općine Jelenje**

**za 2024. godinu**

**Članak 1.**

Javne potrebe u sportu na području Općine Jelenje su aktivnosti u svezi poticanja i promicanja sporta, provođenja dijela programa tjelesne i zdravstvene kulture mladih, sportske rekreacije građana te održavanja i izgradnje sportskih objekata.

**Članak 2.**

Programom javnih potreba u sportu Općine Jelenje u 2024. godini (u daljnjem tekstu: Program) utvrđuju se aktivnosti, poslovi i djelatnosti u svezi s:

- poticanjem i promicanjem sporta

- provođenjem sportskih aktivnosti djece, mladeži i studenata,

- sportsko-rekreacijskim aktivnostima građana,

- djelovanjem udruga sporta,

- sportskim aktivnostima osoba s teškoćama u razvoju i osoba s invaliditetom

- planiranjem, izgradnjom, održavanjem i korištenjem sportskih građevina značajnih za

Općinu.

**Članak 3.**

Ovaj Program će se realizirati putem financiranja športskih klubova i njihovih aktivnosti te uređenja sportskih objekata **u ukupnom iznosu od 226.000,00 EUR**.

**Članak 4.**

Planirana sredstva iz članak 3. Programa utrošiti će se kako slijedi:

|  |  |
| --- | --- |
| **VRSTA RASHODA/IZDATAKA** | **IZNOS u eurima** |
| 1. Potpore udrugama u sportu | 82.000,00 |
| 1. Nabava sportske opreme | 3.000,00 |
| 1. Uređenje terena za košarku – „Haklanje na jedan koš“ | 65.000,00 |
| 1. Led rasvjeta na nogometnom igralištu Rječina | 70.000,00 |
| 1. Korištenje školske sportske dvorane | 6.000,00 |
| **UKUPNO** | **226.000,00** |

**Članak 5.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2024.

KLASA:

URBROJ:

Dražice,

OPĆINSKO VIJEĆE OPĆINE JELENJE

PREDSJEDNICA

Izabela Nemaz